NYT FRA BESTYRELSEN marts 2022

Thomas Skov indtræder som næstformand, da Christian Horn har solgt sin lejlighed

Bestyrelsen vil snarest indkalde til en **ekstra ordinær generalforsamling d. 5. maj.**

Der skal drøftes og besluttes nye **vedtægter** og planer for **renovation og parkering,** samt vælges en ny suppleant til bestyrelsen i stedet for Jette Ewald, som er indtrådt i bestyrelsen som følge af Christian Horns udtræden.

Vi er ved at være klar med tilbud fra håndværkerne. Vi foreslår at bevare og renovere foreningens garager. Vi er i dialog med **Gentofte Renovation** om muligheden for at nedgrave flere containere til affald (såkaldte molokker) og anlægge 3 P-pladser i svinget ved blok 1 og 4 -5 længdepladser i den store græsplæne fra kirsebærtræet og op mod hækken ved den ”høje” parkeringsplads.

Vi har modtaget et **påbud fra Vejdirektoratet**, om at **fjerne hegnet** mod opkørslen fra M3 i det nordligste hjørne op mod Jægersborgvej, da det ikke står på vores grund. Vi har haft en landinspektør til at måle matriklen op, og vi afventer nu Vejdirektoratets endelige afgørelse.

Vi afventer stadig tilbud på flere **cykelstativer**, - bestyrelsen planlægger en **cykeloprydning** inden 1.5. Nærmere besked kommer ved opslag i opgangene i begyndelsen af april. **HOLD ØJE MED DETTE.** Vi opsætter mærkater på alle cykler – vil du beholde cyklen skal mærkatet fjernes. I modsat fald vil cyklen blive fjernet.

Der udsendes nu varsel om rensning af **ventilationskanaler**, som kommer til at foregå i tidsrummet 25.-28. april.

**Skægkræ.** Der er taget kontakt til firma, der kan behandle disse. Vi afventer stadig et 2. tilbud. Der kommer nærmere information til de berørte lejligheder.

Bestyrelsen er i kontakt med et andet firma om **parkeringsordning,** da aftale med Unopark ikke kunne indgås.

Hilsen

Bestyrelsen

**LEGEHUSET!** Hold venligst øje med ubudne gæster. Senest er nogle vinduer i legehuset smadret af nogle store drenge.

Det henstilles til at alle **parkerer** mest hensigtsmæssigt, at garagerne bruges til biler og at varebiler parkeres udenfor området.

Vær opmærksom på, at **skakterne kun må bruges til restaffald**, da bioaffald (madaffald) skal sorteres særskilt og smides i containerne på pladsen. **Juice- og mælkekartoner** skal nu smides i plastcontaineren. HUSK at folde **PAP,** da containerne konstant flyder over.

**Skrald og fejlsortering** er desværre stadig et problem. **LÆS på skiltene,** hjemmesiden, de udleverede brochurer m.v. hvordan der skal sorteres! Det tager alt for meget af Henriks tid, og containerne bliver ikke tømt, hvis der blot er den mindste fejlsortering!

**Der må ikke stilles storskrald nogen steder på ejendommen.**

Vi vil stadig i begrænset omfang kunne modtage og bortkøre storskrald, som beboerne ikke selv har mulighed for at køre på genbrugsstationen. Kontakt Henrik eller bestyrelsen.

Har du spørgsmål til formanden/bestyrelsen bedes du henvende dig via kontaktfomularen på hjemmesiden. Der står mange nyttige oplysninger på vores hjemmeside: www.jaegerhaven.dk

Vores Facebookgruppe er tænkt som et forum, hvor medlemmerne kan kommunikere indbyrdes – ikke som en kontaktform til bestyrelsen.